Ego Petrus, Dei gratia Sancti Benigni Divionensis abbas, domini Lingonensis episcopi vicarius, notum facio presentibus et futuris quod : [a] Theobaldus de Sancto Lupo, laude uxoris sue Elisabeth, dedit in elemosinam pro filia sua Luca, Deo et Sancte Marie Vallisbaonis ipsum locum in quo abbatia fundata est et medietatem finagii de Bugi et de altera medietate terciam partem in omnibus utilitatibus et usibus. Hoc donum laudavit filia sua Lora, antequam maritum haberet, et dominus H. Beduins, frater ipsius Theobaldi. Testes Johannes miles et Wiardus de Sancto Lupo, Odo de Diene et Lambertus Cuignet. [b] Richardus de Villa dedit in elemosinam predicte ecclesie terciam partem quam habebat in medietate finagii de Bugi in omnibus utilitatibus et usibus. Hoc donum laudavit Renaudus filius ejus pro matre sua qua se cum predicta elemosina reddidit predicte ecclesie, et Liticia soror ipsius Rainadi. Testes Evrardus tunc prior Longivadi, Bernardus et Symon monachi. Hoc donum laudaverunt Wibertus et Johannes, filii domini Johannis de Sancto Lupo et Elisabeth filia sua. Testes Renaudus de Prees, Petrus sacerdos Vallisbaonis, Artaudus de Chamarois. [c] Gilo, miles de Sancto Lupo, laude uxoris sue M. cognomento comitissa et filii sui Everardi et filie Emeline, dedit ecclesie Vallisbaonis quicquid habebat in terciis et decimis et terciis de quibus investita erat in omni finagio de Bugi et quicquid poterit acquirere in eodem finagio in omnibus utilitatibus et usibus, excepta terra qua tunc temporis divisa erat et in manu sua tenebat. De hac ipsa terra dedit ipsi ecclesie quicquid tunc temporis colebat et investita erat. Hoc donum laudavit Odo de Augeon de cujus casamento erat et uxor ejus Regina et filii ejus Rainerius et Theobaldus et filie Agnes, Eluit et Leduit. Testes Odo, Wiardus et Johannes miles, omnes de Sancto Lupo. [d] Wiardus de Chammarsum dedit quicquid habebat in omni finagio Vallisbaonis in omnibus utilitatibus et usibus. Hoc donum laudavit filia ejus et soror ejus. Testes Bencelinus de Aspre, Odo et Wiardus de Sancto Lupo. [e] Drogo Chappata dedit quicquid habebat in finagio de Bugi in omnibus utilitatibus et usibus. Hoc donum laudaverunt filius ejus et filia, Girardus videlicet et Adelina. Testes Evrardus tunc magister de Mormento, frater Gislebertus conversus de Vallebaon et Henricus de Bugi. [f] Dominus Agnus de Arco et uxor ejus Adelina dederunt, pro M. filia quam reddiderunt sepedicte ecclesie, quicquid habebant in finagio de Bugi in omnibus utilitatibus et usibus. Hoc donum laudaverunt filius et filie eorum, Hugo videlicet de Bellanoa et Dagnez et Agnes et Thecelina. Testes Johannes, Gilo de Rocascissa et Odo de Diene.